‘‘लगभग वैसे ही जैसे पृथ्‍वी पर हाइडन्न में होता है, बडिंग या कलिका द्वारा। विशेष प्रकार के पोषक आहार लेने के बाद हमारे शरीर के किसी भाग पर कोशिकाओं के गुच्‍छे के रूप में एक कलिका बन जाती है। ये कोशिकाएं विभाजित होकर भ्रूण बनाती हैं, जो अण्‍डे के छिलके जैसे कवच से ढका रहता है। शीघ्र ही वह हमारे शरीर से अलग हो जाता है और नया जीव खोल के अन्‍दर आकार लेने लगता है। निश्‍चित समय बाद खोल के टूटने पर विकसित जीव खोल से बाहर निकल आता है।’’ परी ने बताया। ‘‘मेरा प्रश्‍न अब भी वहीं का वहीं है। मेरे साथ तुमने ऐसा क्‍यों किया ?’’ समीर अशान्‍त हो उठा।